chickasaw
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Chickasaw er en folkegruppe som opprinnelig holdt til i Mississippi og Tennessee. Språket tilhører muskogee-familien innenfor makro-algonkin språkphylum, og ble lenge brukt som handelsspråk mellom alle folk langs nedre Mississippi.
Kulturelt og språklig var choctaw og chickasaw nært beslektet, og er ofte blitt referert til som én gruppe. Begge folkene var jegere og jordbrukere.Chickasaw lå stadig i strid med sine naboer, og særlig bittert var fiendskapet med choctaw etter at disse hadde opprettet fredelige forbindelser med franske handelsmenn.I første halvdel av 1800-tallet ble chickasaw presset til stadige landavståelser av hvite nybyggere, og til slutt ble de forflyttet til det sørlige Oklahoma. Her dannet de etter hvert sin egen regjering etter mønster av USAs, og denne fungerte helt til den smeltet sammen med Oklahomas delstatsregjering. Som nasjon har de arbeidet målbevisst for selvråderett på stadig flere områder, ikke minst utdannelse.Omkring flyttingen til Oklahoma, 1830–1840, talte befolkningen rundt 5000, kraftig redusert gjennom års kamper og lidelser. I 1990-årene var den rundt 26 000, spredt over store deler av USA. Bare rundt en tredjedel holder til i det sørlige Oklahoma. Les mer i Store norske leksikon nordamerikanske urfolk amerikanske urfolk USAs historie